Document ID: 31997R1466

Reference:
EUR-Lex - 31997R1466 - MT
Avviż Legali Importanti
|
31997R1466
Official Journal L 209 , 02/08/1997 P. 0001 - 0005
Ir-Regolament tal-Kunsill (KE) Nru 1466/97tas-7 Lulju 1997dwar it-tisħiħ tas-sorveljanza ta' pożizzjonijiet ta' budget u s-sorveljanza u l-koordinazzjoni ta' politika ekonomikaIL-KUNSILL TA' L-UNJONI EWROPEAWara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 103(5) tiegħu,Wara li kkunsidra l-proposta mill-Kummissjoni [1],Huwa u jaġixxi skond il-proċedura msemmija fl-Artikolu 189ċ tat-Trattat [2],(1) Billi l-Patt ta' Stabbilità u Tkabbir huwa msejjes fuq l-objettiv ta' finanzi governattivi sodi bħala mezz biex jissaħħu l-kondizzjonijiet għal prezzjiet stabbli u għal tkabbir sostenibbli b'saħħtu sabiex iwassal għall-ħolqien ta' l-impjiegi;(2) Billi l-Patt ta' Stabbilità u Tkabbir jikkonsisti f'dan ir-Regolament li jimmira li jsaħħaħ is-sorveljanza tal-pożizzjonijiet ta' budget u s-sorveljanza u l-koordinazzjoni tal-politika ekonomiċi, tar-Regolament tal-Kunsill (KE) Nru 1467/97 [3] li jimmira li jagħti spinta biex iħaffef u jiċċara l-implimentazzjoni ta' proċeduri dwar sbilanċi eċċessivi u tar-Riżoluzzjoni tal-Kunsill Ewropew tas-17 Ġunju 1997 dwar il-Patt ta' Stabbilità u Tkabbir [4], li fihom, skond l-Artikolu D tat-Trattat dwar l-Unjoni Ewropea, linji-gwida politiċi sodi huma maħruġa sabiex jimplimentaw il-Patt ta' Stabbilità u Tkabbir f'manjiera stretta u f'waqtha u partikolarment biex iżommu ma' l-għanijiet ta' termini ta' żmien medji tal-pożizzjoniet ta' budget li jkunu qrib il-bilanċ jew b'bilanċ favorevoli, li għalihom l-Istati Membri kollha huma kommessi, u biex tittieħed l-azzjoni korrettiva fil-budget li jidhrilhom meħtieġa biex jintlaħqu l-għanijiet ta' l-istabbiltà u l-programmi ta' konverġenza tagħhom, kull meta jkollhom tagħrif li jindika diverġenza sinifikanti attwali jew preżunti mill-għani tat-terminu fi żmien medju ta' budget;(3) Billi fit-tielet stadju ta' l-Unjoni Ekonomika u Monetarja (UEM) l-Istati Membri huma, skond l-Artikolu 104ċ tat-Trattat, taħt obbligu ċar li joħroġ mit-Trattat li jevitaw sbilanċi eċċessivi ġenerali tal-gvern; billi skond l-Artikolu 5 tal-Protokoll (No 11) dwar ċerti dispożizzjonijiet tat-Trattat li għandhom x'jaqsmu mar-Renju Unit tal-Gran Britannja u l-Irlanda ta' Fuq, l-Artikolu 104ċ(1) ma japplikax għar-Renju Unit sakemm ma jimxix għat-tielet stadju; billi l-obbligu skond l-Artikolu 109e(4) fejn l-Istati Membri għandhom jagħmlu sforz biex jevitaw sbilanċi eċċessivi għandu jissokta jgħodd għar-Renju Unit;(4) Billi l-konformita ma' l-objettiv ta' terminu fi żmien medju fil-pożizzjonijiet ta' budget qrib il-bilanċ jew b'bilanċ favorevoli jħallu lill-Istati Membri jittrattaw oxxillazzjonijiet ċikliċi normali fil-waqt li jżommu l-iżbilanċ tal-gvern fil-limitu tal-valur ta' riferenza ta' 3 % tal-GDP;(5) Billi huwa xieraq li tiġi kumplimentata l-proċedura dwar is-sorveljanza multilaterali ta' l-Artikolu 103(3) u (4) b'sistema ta' twissija bikrija, li fuqha l-Kunsill jiġbed l-attenzjoni ta' Stat Membru sa minn kmieni għall-ħtieġa li jieħu l-miżuri korrettivi meħtieġa fil-budget sabiex jipprevjieni milli żbilanċ tal-gvern isir eċċessiv;(6) Billi l-proċedura ta' sorveljanza multilaterali fl-Artikolu 103(3) u (4) għandha barra minn hekk tissokta li timmonitorja l-firxa kollha ta' l-iżviluppi ekonomiċi f'kull wieħed mill-Istati Membri u fil-Komunit kif ukoll il-konsistenza ta' politki ekonomiċi mal-linji-gwida ekonomiċi wiesgħa msemmija fl-Artikolu 103(2); billi biex jiġu monitorjati dawn l-iżviluppi, hija xierqa l-preżentazzjoni ta' tagħrif fil-forma ta' programmi ta' stabbilità u konverġenza;(7) Billi hemm il-ħtieġa li tibqa' tinbena fuq l-esperjenza utli miksuba matul l-ewwel żewġ stadji ta' l-unjoni ekonomika u monetarja bi programmi ta' konverġenza;(8) Billi l-Istati Membri li jadottaw munita unika, hawnhekk iżjed 'il quddiem imsejjħa "l-Istati Membri parteċipanti", irridu, skond l-Artikolu 109j, ikunu kisbu grad għoli ta' konverġenza sostenibbli u partikolarment pożizzjoni finanzjarja governattiva sostenibbli; billi ż-żamma ta' pożizzjonijiet sodi fl-estimi ta' dawn l-Istati Membri hija meħtieġa biex tappoġġa l-istabbilità tal-prezzijiet u ssaħħaħ il-kondizzjonijiet għat-tkabbir sostenut tal-produzzjoni u ta' l-impjiegi; billi huwa meħtieġ li l-Istati Membri parteċipanti jissottomettu programmi fuq temini ta' żmien medji, hawnhekk iżjed 'il quddiem imsejħa "programmi ta' stabbilità"; billi huwa meħtieġ li jiġi definit il-kontenut prinċipali ta' dawk il-programmi;(9) Billi l-Istati Membri li ma jadottawx il-munita unika, hawnhekk iżjed 'il quddiem imsejħa "Stati Membri mhux parteċipanti", ikunu jeħtieġu li jsegwu politki mmirati lejn grad għoli ta' konverġenza sostenibbli; billi huwa meħtieġ li dawn l-Istati Membri jissottomettu programmi fuq termini ta' żmien medji, hawnhekk iżjed 'il quddiem imsejħa "programmi ta' konverġenza"; billi huwa meħtieġ li jiġi definit il-kontenut prinċipali ta' dawn il-programmi ta' konverġenza;(10) Billi fir-Riżoluzzjoni tagħha tas-16 Ġunju 1997 dwar l-istabbiliment ta' mekkaniżmu għar-rata tal-kambju fit-tielet stadju ta' l-Unjoni Ekonomika u Monetarja, il-Kunsill Ewropew kien ħareġ linji-gwida politiċi sodi li skond dawn ġie stabbilit mekkaniżmu ta' rata tal-kambju għat-tielet stadju ta' l-EUM, hawnhekk iżjed 'il quddiem imsejjaħ "ERM2"; billi l-muniti ta' Stati Membri mhux parteċipanti li jidħlu fl-ERM2 irid ikollhom skala ċentrali vis-a-vis l-euro, li b'hekk jipprovdu punt ta' riferenza biex jiġġudikaw l-adegwatezza tal-politki tagħhom; billi l-ERM2 sejjer ukoll ikun ta' għajnuna biex jipproteġi lilhom u lill-Istati Membri li jadottaw l-ewro minn pressjonijiet mhux mixtieqa fis-swieq tal-kambju barranin; billi, biex tkun tista' ssir sorveljanza xierqa fil-Kunsill, Stati Membri mhux parteċipanti li ma jingħaqdux fl-ERM2 iridu madankollu jippreżentaw politki fil-programmi tagħhom ta' konverġenza orjentati lejn l-istabbilità biex b'hekk jevitaw allinjamenti ħżiena mar-rata reali tal-kambju u oxxilazzjonijiet eċċessivi fir-rata nominali tal-kambju;(11) Billi konverġanza dejjiema ta' prinċipji bażiċi ekonomiċi hija prerekwiżit għal stabbilità fir-rata sostenibbli tal-kambju;(12) Billi huwa meħtieġ li jiġi preskritt limitu ta' żmien għas-sottomissjoni ta' programmi ta' stabbilità u programmi ta' konverġenza u ta' l-aġġornamenti tagħhom;(13) Billi fl-interess tat-trasparenza u ta' dibattitu meqjus pubbliku huwa meħtieġ li l-Istati Membri jiftħu għall-pubbliku l-programmi ta' stabbilità u l-programmi ta' konverġenza tagħhom;(14) Billi l-Kunsill, meta jeżamina u jimmonitorja l-programmi ta' stabbiltià u l-programmi ta' konverġenza u partikolarment l-objettiv fuq terminu medju ta' żmien ta' l-budget u l-aġġustament immirat biex jintlaħaq dan l-objettiv, għandu jqis il-karatteristiċi rilevanti ċikliċi u strutturali ta' l-ekonomija ta' kull Stat Membru;(15) Billi f'dan il-kuntest attenzjoni partikolari għandha tingħata lil diverġenzi sinifikanti fil-posizzjonijiet ta' budget mill-objettivi ta' budget li huma dawk li jkunu qrib il-bilanċ jew f'bilanċ favorevoli; billi huwa xieraq li l-Kunsill jagħti twissija bikrija biex jipprevjieni milli sbilanċ tal-gvern ta' l-Istati Membri jsir eċċessiv; billi fil-każ ta' żelqien persistenti ta' budget ikun xieraq illi l-Kunsill isaħħaħ mill-ġdid ir-rakkomandazzjoni tiegħu u jippubblikaha; billi għall-Istati Membri mhux parteċipanti l-Kunsill jista' jagħmel rakkomandazzjonijiet dwar l-azzjoni li għandha tittieħed biex jitwettqu l-programmi tagħhom ta' konverġenza;(16) Billi kemm il-programmi ta' konverġenza kif ukoll il-programmi ta' stabbilità jwasslu għat-twettiq tal-kundizzjonijiet ta' konverġenza ekonomika msemmija fl-Artikolu 104ċ,ADOTTA DAN IR-REGOLAMENT:TAQSIMA 1GĦAN U DEFINIZZJONIJIETArtikolu 1Dan ir-Regolament jippreskrivi r-regoli li jkopru l-kontenut, is-sottomissjoni u l-immonitorjar ta' programmi ta' stabbilità u programmi ta' konverġenza bħala parti mis-sorveljanza multilaterali mill-Kunsill sabiex jipprevjieni, fi stadju bikri, l-okkorrenza ta' sbilanċi eċċessivi tal-gvern ġenerali u sabiex jippromwovi s-sorveljanza u l-koordinament ta' politka ekonomika.Artikolu 2Għall-għan ta' dan ir-Regolament, "Stati Membri parteċipanti" għandha tfisser dawk l-Istati Membri li jadottaw il-munita unika skond it-Trattat u "Stati Membri mhux parteċipanti" għandha tfisser dawk li ma jadottawx il-munita unika.TAQSIMA 2PROGRAMMI TA' STABBILITÀArtikolu 31. Kull Stat Membru parteċipanti għandu jissottometti lill-Kunsill u lill-Kummissjoni t-tagħrif meħtieġ għall-għan ta' sorveljanza multilaterali f'intervalli regolari skond l-Artikolu 103 tat-Trattat fil-forma ta' programm ta' stabbilità, li jipprovdi bażi essenzjali għall-istabbilità tal-prezzijiet u għal tkabbir sostenibbli qawwi li jwassal għall-ħolqien ta' l-impiegi.2. Programm ta' stabbilità għandu jippresenta t-tagħrif li ġej:(a) l-objettiv fuq terminu medju ta' żmien tal-pożizzjoni ta' l-estimi qrib il-bilanċ jew f'bilanċ favorevoli u tat-triq ta' aġġustament lejn dan l-objettiv għal bilanċ favorevoli/sbilanċ tal-gvern ġenerali u għat-triq mistennija tal-proporzjon ta' dejn tal-gvern ġenerali;(b) l-assunzjonijiet prinċipali dwar żviluppi ekonomiċi mistennija u fatturi varjabbli ekonomiċi importanti li huma rilevanti għar-realizzazzjoni tal-programm ta' stabbilità bħalma huma nfiq f'investimenti mill-gvern, tkabbir fil-prodott gross domestiku reali (PGD), l-impjiegi u l-inflazzjoni;(ċ) deskrizzjoni tal-miżuri fil-budget jew politki ekonomiċi oħra li jkunu mittieħda u/jew proposti biex jinkisbu l-objettivi tal-programm, u, fil-każ tal-miżuri prinċipali tal-budget, stima ta' l-effetti kwantitattivi fuq il-budget;(d) analiżi dwar kif tibdil fis-assunzjonijiet prinċipali ekonomiċi jaffettwaw il-pożizzjoni tad-dejn fil-budget.3. It-tagħrif dwar it-toroq għall-proporzjoni ta' bilanċ favorevoli/sbilanċ tal-gvern ġenerali u l-iskala tad-dejn u l-assunzjonijet ekonomiċi prinċipali msemmija fil-paragrafu 2 (a) u (b) għandhom ikunu fuq bażi annwi u għandhom ikopru, flimkien mas-sena kurrenti u dik ta' qabel, għall-inqas it-tliet snin li jiġu wara.Artikolu 41. Programmi ta' stabbilità għandhom jingħataw qabel l-1 Marzu 1999. Wara din id-data, programmi aġġornati għandhom jingħataw kull sena. Stat Membru li jadotta l-munita unika fi stadju aktar tard għandu jagħti l-programm tiegħu ta' stabbilità fi żmien sitt xhur mid-Deċiżjoni tal-Kunsill dwar il-parteċipazzjoni tiegħu fil-munita unika.2. L-Istati Membri kollha għandhom jippubblikaw il-programmi tagħhom ta' stabbilità kif ukoll programmi aġġornati.Artikolu 51. Fil-waqt li jibbaża ruħu fuq l-istimi tal-Kummissjoni u tal-Kumitat stabbilit skond l-Artikolu 109ċ tat-Trattat, il-Kunsill għandu, fil-qafas ta' sorveljanza multilaterali skond l-Artikolu 103, jeżamina jekk l-objettiv fuq terminu medju ta' żmien ta' budget fil-programm ta' stabbilità jipprovdix għal marġini ta' sigurezza sabiex jiżgura li jiġi evitat sbilanċ eċċessiv, jekk l-asssunzjonijiet ekonomiċi li fuqhom il-programm huwa bbażat humiex realistiċi u jekk il-miżuri li jkunu qegħdin jittieħdu u/jew dawk proposti humiex biżżejjed biex tinkiseb it-triq ta' aġġustament lejn l-objettiv fuq terminu medju ta' żmien ta' l-estimi.Il-Kunsill għandu barra minn hekk jeżamina wkoll jekk il-kontenut tal-programm ta' stabbilità jħaffifx il-koordinament iktar mill-qrib tal-politki ekonomiċi u jekk il-politki ekonomiċi ta' l-Istati Membri interessati humiex konsistenti mal-linji-gwida tal-politka ekonomika ġenerali.2. Il-Kunsill għandu jwettaq eżami tal-programm ta' stabbilità imsemmi fil-paragrafu 1 fi żmien ta' mhux aktar minn xahrejn mis-sottomissjoni tal-programm. Il-Kunsill, fuq rakkomandazzjoni mill-Kummissjoni u wara li jikkonsulta lill-Kumitat stabbilit bl-Artikolu 109ċ, għandu jagħti opinjoni dwar il-programm. Fejn il-Kunsill, skond l-Artikolu 103, jikkunsidra li l-objettivi u l-kontenut ta' programm għandhom jiġu msaħħa, il-Kunsill għandu, fl-opinjoni tiegħu, jistieden lill-Istat Membru interessat biex jaġġusta l-programm tiegħu.3. Programmi aġġornati ta' stabbilità għandhom jiġu eżaminati mill-Kumitat stabbilit bl-Artikolu 109ċ fuq il-bażi ta' stimi mill-Kummissjoni; jekk ikun meħtieġ, programmi aġġornati jistgħu jiġu eżaminati wkoll mill-Kunsill skond il-proċedura stabbilità fil-paragrafi 1 and 2 ta' dan l-Artikolu.Artikolu 61. Bħala parti mis-sorveljanza multilaterali skond l-Artikolu 103(3), il-Kunsill għandu jimmonitorja l-implimentazzjoni ta' programmi ta' stabbilità, fuq il-bażi tat-tagħrif mogħti mill-Istati Membri parteċipanti u ta' stimi mill-Kummissjoni u mill-Kumitat stabbilit bl-Artikolu 109ċ, partikolarment bil-ħsieb li jidentifika diverġenzi sinifikanti attwali jew mistennija fil-pożizzjoni ta' budget mill-objettiv fuq terminu medju ta' żmien ta' budget, jew it-triq ta' aġġustmanet lejh, kif imniżżel fil-programm ta' bilanċ favorevoli/sbilanċ tal-gvern.2. Fil-każ li l-Kunsill isib diverġenza sinifikanti fil-pożizzjoni ta' budget mill-objettiv fuq terminu medju ta' żmien ta' budget, jew fit-triq ta' aġġustament lejh, għandu, bil-ħsieb li jagħti twissija bikrija sabiex jipprevjeni l-okkorrenza ta' sbilanċ eċċessiv, jindirizza, skond l-Artikolu 103(4), rakkomandazzjoni lill-Istat Membru konċernat biex jieħdu l-miżuri meħtieġa ta' aġġustament.3. Fil-każ li l-Kunsill fil-monitoraġġ tiegħu li jiġi wara jiġġudika illi d-diverġenza fil-pożizzjoni ta' budget jew tal-pożizzjoni ta' budget mill-objettiv fuq terminu medju ta' żmien ta' budget, jew tat-triq ta' aġġustament lejh, tibqa' tippersisti jew teħżien, il-Kunsill għandu, skond l-Artikolu 103(4), jagħmel rakkomandazzjoni lill-Istat Membru konċernat biex jieħu miżuri korrettivi mill-iktar fis u jista', kif jipprovdi dan l-Artikolu, jagħmel ir-rakkomandazzjoni tiegħu pubblika.TAQSIMA 3PROGRAMMI TA' KONVERĠENZAArtikolu 71. Kull Stat Membru mhux parteċipanti għandu jibgħat lill-Kunsill u lill-Kummissjoni tagħrif meħtieġ għall-għan ta' sorveljanza multilaterali f'intervalli regolari skond l-Artikolu 103 fil-forma ta' programm ta' konverġenza, li jipprovdi bażi essenzjali għall-istabbiltà tal-prezzijiet u għal tkabbir sostenibbli qawwi li jwassal għall-ħolqien ta' l-impjiegi.2. Programm ta' konverġenza għandu jagħti t-tagħrif li ġej partikolarment dwar fatturi varjabbli li għandhom x'jaqsmu mal-konverġenza:(a) l-objettiv fuq terminu medju ta' żmien tal-pożizzjoni tal-budget qrib il-bilanċ jew b'bilanċ favorevoli u tat-triq ta' l-aġġustament lejn dan l-objettiv għall-bilanċ favorevoli/sbilanċ tal-gvern ġenerali; it-triq mistennija tal-proporzjon ta' dejn tal-gvern ġenerali; l-objettivi tal-politika monetarja fuq terminu medju ta' żmien; ir-relazzjonijiet ta' dawn l-objettivi ma' l-istabbiltà tal-prezzijiet u tar-rata tal-kambju;(b) l-assunzjonijiet prinċipali dwar żviluppi ekonomiċi mistennija u dwar fatturi varjabbli ekonomiċi importanti li huma rilevanti għar-realizzazzjoni tal-programm ta' konverġenza, bħalma huma l-infiq mill-gvern f'investimenti, tkabbir reali tal-PGD, l-impjiegi u l-inflazzjoni;(ċ) deskrizzjoni tal-miżuri fil-budget jew politki ekonomiċi oħra li jkunu mittieħda u/jew proposti biex jinkisbu l-objettivi tal-programm, u, fil-każ tal-miżuri prinċipali tl-budget, stima ta' l-effetti kwantitattivi fuq il-budget;(d) analiżi dwar kif tibdil fis-assunzjonijiet prinċipali ekonomiċi jaffettwaw il-pożizzjoni tad-dejn fil-budget.3. It-tagħrif dwar it-toroq biex il-bilanċ favorevoli/sbilanċ tal-gvern ġenerali, l-proporzjon tad-dejn u l-assunzjonijiet prinċipali ekonomiċi msemmija fil-paragrafu 2 (a) and (b) għandu jkun fuq bażi annwali u għandu jkopri, flimkien mas-sena kurrenti u s-sena ta' qabel, mill-inqas it-tliet snin li jiġu wara.Artikolu 81. Programmi ta' konverġenza għandhom jingħataw qabel l-1 Marzu 1999. Wara din is-sena, programmi aġġornati għandhom jingħataw kull sena.2. L-Istati Membri kollha għandhom jippubblikaw il-programmi ta' konverġenza u l-programmi ta' aġġornament tagħhom.Artikolu 91. Filwaqt li jibbaża ruħu fuq stimi mill-Kummissjoni u mill-Kumitat stabbilit bl-Artikolu 109ċ tat-Trattat, il-Kunsill għandu, fil-qafas ta' sorveljanza multilaterali skond l-Artikolu 103, jeżamina jekk l-objettiv fuq terminu medju ta' żmien ta' budget fil-programm ta' konverġenza jipprovdix għal marġini ta' sigurezza sabiex jiżgura li jiġi evitat sbilanċ eċċessiv, jekk l-assunzjonijiet ekonomiċi li fuqhom ikun ibbażat il-programm humiex realistiċi u jekk il-miżuri li jkunu qegħdin jittieħdu u/jew il-proposti humiex biżżejjed biex tinkiseb it-triq ta' aġġustament sabiex jintlaħaq l-objettiv fuq terminu medju ta' żmien u biex tinkiseb konverġenza sostnuta.Il-Kunsill għandu, barra min hekk, jeżamina jekk il-kontenut tal-programm ta' konverġenza jħaffifx il-koordinamwent iktar mill-qrib tal-politki ekonomiċi u jekk il-politki ekonomiċi ta' l-Istati Membri interessati humiex konsistenti mal-linji gwida tal-politka ekonomika ġenerali.2. Il-Kunsill għandu jwettaq eżami tal-programm ta' konverġenza msemmi fil-paragrafu 1 mhux aktar tard minn xahrejn mis-sottomissjoni tal-programm. Il-Kunsill, fuq rakkomandazzjoni mill-Kummissjoni u wara li jikkonsulta lill-Kumitat stabbilit bl-Artikolu 109ċ, għandu jagħti opinjoni dwar il-programm. Fejn il-Kunsill, skond l-Artikolu 103, jikkunsidra li l-objettivi u l-kontenut ta' programm għandhom jiġu msaħħa, il-Kunsill għandu, fl-opinjoni tiegħu, jistieden lill-Istat Membru interessat biex jaġġusta l-programm tiegħu.3. Programmi aġġornati ta' konverġenza għandhom jiġu eżaminati mill-Kumitat stabbilit bl-Artikolu 109ċ fuq il-bażi ta' stimi mill-Kummissjoni; jekk jinħtieġ, programmi aġġornati jistgħu wkoll jiġu eżaminati mill-Kunsill skond il-proċedura stabbilità fil-paragrafi 1 u 2 ta' dan l-Artikolu.Artikolu 101. Bħala parti mis-sorveljanza multilaterali skond l-Artikolu 103(3), il-Kunsill għandu jimmonitorja l-implimentazzjoni ta' programmi ta' konverġenza fuq il-bażi tat-tagħrif mogħti mill-Istati Membri mhux parteċipanti skond l-Artikolu 7(2)(a) ta' dan ir-Regolament u ta' stimi mill-Kummissjoni u mill-Kumitat stabbilit bl-Artikolu 109ċ tat-Trattat, partikolarment bil-ħsieb li jidentifikaw diverġenzi sinifikanti attwali jew mistennija fil-pożizzjoni ta' l-estimi mill-objettiv fuq terminu medju ta' żmien ta' budget, jew fit-triq ta' aġġustament lejha, kif stabbilit għall-programm ta' bilanċ favorevili/sbilanċ tal-gvern.Barra minn dan, il-Kunsill għandu jimmonitorja l-politki ekonomiċi ta' l-Istati Membri mhux parteċipanti fid-dawl ta' l-objettivi ta' programmi ta' konverġenza bil-ħsieb li jiżgura li l-politki tagħhom jadattaw irwieħhom għall-istabbiltà u b'hekk jevitaw miżallinjamenti fir-rati reali tal-kambju u oxxillazzjonijiet eċċessivi fir-rati nominali tal-kambju.2. Fil-każ li l-Kunsill jidentifika xi diverġenza sinifikanti fil-pożizzjoni tal-budget mill-objettiv fuq terminu medju ta' żmien tal-budget, jew fit-triq ta' aġġustament lejh, għandu, bil-ħsieb li jagħti twissija bikrija biex jipprevjieni l-okkorrrenza ta' sbilanċ eċċessiv, jindirizza skond l-Artikolu 103(4), rakkomandazzjoni lill-Istati Membri konċernati biex jieħdu l-miżuri meħtieġa ta' aġġustament.3. Fil-każ li l-Kunsill fil-monitoraġġ aħħari tiegħu jiġġudika li d-diverġenza fil-pożizzjoni tal-budget mill-objettiv ta' terminu medju ta' żmien tal-budget, jew tat-triq ta' aġġustament lejh, tibqa' tippersisti jew teħżien, il-Kunsill għandu, skond l-Artikolu 103(4), jagħmel rakkomandazzjoni lill-Istati Membri konċernati biex jieħdu miżuri korrettivi mill-iktar fis u jista', kif imniżżel f'dan l-Artikolu, jagħmel ir-rakkomandazzjoni tiegħu pubblika.TAQSIMA 4DISPOSIZZJONIJIET KOMUNIArtikolu 11Bħala parti mis-sorveljanza multilaterali kif deskritta f' dan ir-Regolament, il-Kunsill għandu jwettaq l-istima totali deskritta fl-Artikolu 103(3).Artikolu 12Skond it-tieni subparagrafu ta' l-Artikolu 103(4) il-President tal-Kunsill u l-Kummissjoni għandhom iżidu mar-rapport tagħhom lill-Parlament Ewropew ir-riżultati tas-sorveljanza multilaterali mwettqa skond dan ir-Regolament.Artikolu 13Ez a rendelet 1998. július 1-jén lép hatályba.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fis-7 ta' Lulju 1997.Għall-KunsillIl-PresidentJ.-C. Juncker[1] ĠU C 368, tas-6.12.1996, p. 9.[2] Opinjoni tal-Parlament Ewropew tat-28 Novembru 1996 (ĠU C 380, tas-16.12.1996, p. 28), Pożizzjoni Komuni tal-Kunsill ta' l-14 April 1997 (ĠU C 146, tat-30.5. 997, p. 26) u Deċiżjoni tal-Parlament Ewropew tad-29 ta' Mejju 1997 (ĠU C 182, tas-16.6.1997).[3] Ara p. 6 ta' dan il-Ġurnal Uffiċjali.[4] ĠU C 236, tat-2.8.1997, p. 1.--------------------------------------------------

Summary:
Sorveljanza tal-politiki baġitarji
Sorveljanza tal-politiki baġitarji
SOMMARJU TA’:
Ir-Regolament (KE) Nru 1466/97 -it-tisħiħ tas-sorveljanza ta' pożizzjonijiet ta' budget u s-sorveljanza u l-koordinazzjoni ta' politika ekonomika
X’INHU L-GĦAN TAR-REGOLAMENT?
Dan jintroduċi l-fergħa preventiva tal-patt ta' stabbiltà u tkabbir. Dawn huma miżuri preventivi mfassla sabiex jiżguraw id-dixxiplina baġitarja neċessarja għall-operazzjoni mingħajr xkiel tal-Unjoni Ewropea (UE).
Dan ma jikkonċernax biss lil dawk il-pajjiżi tal-UE li adottaw il-munita unika iżda anki lil dawk li għadhom ma pparteċipawx ukoll.
PUNTI EWLENIN
Dan ir-Regolament għandu l-għan li jimmonitorja u jikkoordina l-politiki baġitarji tal-pajjiżi tal-UE, bħala miżura preventiva sabiex tiġi żgurata dixxiplina baġitarja fi ħdan l-UE.
Biex jagħmel dan, huwa jipprovdi għal Semestru Ewropew fil-bidu ta' kull sena sabiex jgħin lill-pajjiżi tal-UE jistabbilixxu politiki baġitarji b'saħħithom. Il-pajjiżi tal-UE jippreżentaw programmi ta' stabbilità (għal pajjiżi fiż-żona tal-euro) u programmi ta' konverġenza (għal pajjiżi barra miż-żona tal-euro) lill-Kummissjoni Ewropea li fihom huma jadottaw objettivi baġitarji ta' terminu medju. Dawn il-programmi huma vvalutati mill-Kummissjoni u huma s-suġġett ta' rakkomandazzjonijiet speċifiċi tal-Kunsill għal kull pajjiż.
Semestru Ewropew għall-koordinazzjoni tal-politika ekonomika
Is-Semestru Ewropew huwa perjodu ta' 6 xhur li matulu jiġu eżaminati l-politiki baġitarji tal-pajjiżi tal-UE.
Fil-bidu tas-Semestru, il-Kunsill jidentifika l-isfidi ekonomiċi ewlenin għall-UE u jipprovdi lill-pajjiżi tal-UE b'linji gwida strateġiċi tal-politika li għandhom jiġu segwiti.
Sussegwentement, u abbażi ta' dawn il-linji gwida, il-pajjiżi tal-UE għandhom ifasslu:
il-programmi ta' stabbilità jew konverġenza tagħhom skont dan ir-Regolament;
il-programmi ta' riforma nazzjonali tagħhom f'konformità ma' linji gwida wiesa' u linji gwida għall-politiki ta' impjieg.
Fi tmiem is-Semestru Ewropew u wara valutazzjoni tal-programmi, il-Kunsill jibgħat rakkomandazzjonijiet lil kull pajjiż tal-UE. Abbażi tal-valutazzjoni tal-Kummissjoni, il-Kunsill jagħti l-opinjoni tiegħu qabel ma l-pajjiżi tal-UE jfasslu l-baġits finali tagħhom għas-sena ta' wara.
Objettivi baġitarji ta' terminu medju
Kull pajjiż tal-UE għandu objettiv ta' defiċit ta' terminu medju għall-pożizzjoni baġitarja tiegħu, definit b'termini strutturali. L-objettivi jvarjaw bejn il-pajjiżi tal-UE: huma aktar stretti fejn il-livell ta' dejn u l-ispejjeż stmati ta' populazzjoni li qed tixjieħ huma ogħla.
Għall-pajjiżi tal-UE li adottaw l-euro u għal dawk li qed jipparteċipaw fil-mekkaniżmu tar-rata ta' kambju (ERM II), l-objettiv huwa stabbilit bejn -1 % tal-PDG u bilanċ jew eċċess.
L-objettivi jistgħu jiġu riveduti meta titwettaq riforma strutturali ewlenija jew kull 3 snin, meta l-previżjonijiet huma ppubblikati b'mod li jippermettu li l-ispejjeż stmati ta' populazzjonijiet li qed jixjieħu jiġu aġġornati.
Sorveljanza multilaterali: programmi ta' stabbiltà u konverġenza
Il-programmi ta' stabbilità u konverġenza jservu bħala bażi għal sorveljanza multilaterali mill-Kunsill tal-UE. Din is-sorveljanza, prevista fl-Artikolu 121 tat-Trattat dwar il-Funzjonament tal-UE għandha tevita, fi stadju bikri, defiċits pubbliċi eċċessivi u tippromwovi l-koordinazzjoni ta' politiki ekonomiċi.
Kull pajjiż tal-UE għandu jippreżenta lill-Kunsill tal-UE u l-Kummissjoni bi programm ta' stabbiltà (għal pajjiżi fiż-żona tal-euro) jew programm ta' konverġenza (għal pajjiżi barra miż-żona tal-euro).
Programmi ta' stabbiltà jew konverġenza għandhom jinkludu l-informazzjoni li ġejja:
l-objettiv baġitarju ta' terminu medju u l-aġġustamenti ppjanati sabiex jintlaħaq l-objettiv;
bilanċ tal-gvern bħala perċentwal tal-PDG, it-tendenza probabbli għall-proporzjon tad-dejn tal-gvern, it-tkabbir pjanat għall-infiq tal-gvern u t-tkabbir tad-dħul tal-gvern, minħabba l-politika mhux mibdula, kif ukoll miżuri tad-dħul kwantifikati diskrezzjonali;
informazzjoni dwar spejjeż stmati ta' populazzjonijiet li qed jixjieħu, u spejjeż possibbli oħra (bħal garanziji pubbliċi) b'impatt potenzjalment kbir fuq il-kontijiet tal-gvern;
informazzjoni dwar il-konsistenza tal-programmi bil-linji gwida wiesa' tal-politika ekonomika u l-programmi ta' riforma nazzjonali;
is-suppożizzjonijiet ewlenin li fuqhom hija bbażata l-perspettiva ekonomika, li għandhom probabbiltà li jinfluwenzaw it-twettiq tal-programmi ta' stabbilità u konverġenza (tkabbir, impjieg, inflazzjoni u varjabbli importanti oħra);
valutazzjoni u analiżi dettaljata tal-miżuri baġitarji u miżuri oħra tal-politika ekonomika - meħuda jew pjanati - rilevanti sabiex jintlaħqu l-għanijiet tal-programm;
analiżi dwar kif il-bidliet fis-suppożizzjonijiet ekonomiċi ewlenin jaffettwaw il-pożizzjonijiet baġitarji u tad-dejn;
fejn applikabbli, ir-raġunijiet għal kwalunkwe devjazzjoni mill-aġġustamenti ppjanati meħtieġa sabiex jintlaħaq l-objettiv baġitarju ta' terminu medju.
B'żieda ma' dan, il-programmi ta' konverġenza għandhom jiddikjaraw ir-relazzjoni bejn dawn l-objettivi u l-istabbiltà fil-prezzijiet u l-istabbiltà tar-rata ta' kambju, kif ukoll l-objettivi ta' terminu medju ta' politika monetarja.
Eżaminazzjoni tal-programmi ta' stabbiltà u ta' konverġenza
Abbażi tal-valutazzjonijiet mill-Kummissjoni u mill-Kumitat Ekonomiku u Finanzjarju, il-Kunsill jeżamina l-objettivi baġitarji ta' terminu medju ppreżentati mill-pajjiżi fil-programmi tagħhom. Huwa jikkontrolla b'mod partikolari:
jekk l-objettiv huwiex ibbażat fuq suppożizzjonijiet ekonomiċi realistiċi;
jekk il-miżuri meħuda jew ippjanati humiex biżżejjed sabiex jintlaħaq l-objettiv;
jekk valutazzjoni tal-aġġustamenti ppjanati turix li l-pajjiż konċernat qed ifittex li jtejjeb il-bilanċ baġitarju (aġġustat ċiklikament) tiegħu fuq bażi annwali;
jekk it-tkabbir annwali fl-infiq tal-gvern mill-pajjiż konċernat mhuwiex għoli ħafna, jiġiferi ma jaqbiżx rata spot fit-terminu medju.
Meta jkun qed jagħmel il-valutazzjonijiet tiegħu, il-Kunsill irid iqis l-implimentazzjoni tar-riformi strutturali ewlenin, speċjalment riformi tal-pensjonijiet.
Il-Kunsill għandu jeżamina l-programm fi żmien 3 xhur mill-preżentazzjoni tiegħu. Fuq rakkomandazzjoni tal-Kummissjoni u wara li jikkonsulta l-Kumitat Ekonomiku u Finanzjarju, il-Kunsill jagħti opinjoni dwar il-programm. Fejn iqis li l-objettivi u l-kontenut ta' programm għandhom jissaħħu, il-Kunsill jista' jitlob lill-pajjiż konċernat sabiex jaġġustah.
L-evitar ta' defiċit eċċessiv: il-mekkaniżmu ta' twissija bikrija
Bħala parti mis-sorveljanza multilaterali, il-Kunsill jimmonitorja l-implimentazzjoni tal-programmi ta' stabbilità u konverġenza fuq il-bażi tal-informazzjoni pprovduta mill-pajjiżi tal-UE u valutazzjonijiet imwettqa mill-Kummissjoni u mill-Kumitat Ekonomiku u Finanzjarju.
B'hekk, jekk il-Kummissjoni tidentifika diverġenza sinifikanti mill-objettiv baġitarju ta' terminu medju jew mill-aġġustamenti pjanati li għandhom iwasslu għall-ilħuq ta' dak l-objettiv, hija se tagħti rakkomandazzjonijietlill-pajjiż konċernat sabiex jevita defiċit eċċessiv(mekkaniżmu ta' twissija bikrija, Artikolu 121(4) tat-Trattat dwar il-Funzjonament tal-UE).
Barra minn hekk, ir-rakkomandazzjonijiet adottati fil-Kunsill jistgħu jsiru pubbliċi.
Gwida tal-Kummissjoni Ewropea
Fl-2015, komunikazzjoni tal-Kummissjoni ċċarat kif beħsiebha tapplika l-patt ta' stabbilità u tkabbir sabiex tissaħħaħ ir-rabta bejn ir-riformi strutturali, l-investiment u r-responsabbiltà fiskali sabiex jiġi stimulat il-ħolqien tax-xogħol u t-tkabbir fl-UE.
Din il-gwida kellha 3 għanijiet ewlenin:
li tinkoraġġixxi l-implimentazzjoni effettiva tar-riforma strutturali;
li tippromwovi l-investiment, b'mod partikolari fil-kuntest tal-Fond Ewropew għall-Investimenti Strateġiċi ġdid, li huwa element ċentrali tal-pjan ta' investiment għall-Ewropa propost mill-Kummissjoni;
li tirrifletti aħjar is-sitwazzjoni ekonomika ta’ kull wieħed mill-pajjiżi tal-UE.
META JAPPLIKA R-REGOLAMENT?
              
Ilu japplika mill-1 ta' Lulju 1998.
SFOND
Skont ir-regoli tal-patt ta' stabbiltà u tkabbir, il-pajjiżi tal-UE għandhom japplikaw politiki baġitarji b'saħħithom sabiex jevitaw defiċits eċċessivi tal-gvern li jistgħu jipperikolaw l-istabbiltà ekonomika u finanzjarja tal-UE.
Fl-2011, il-patt ta' stabbiltà u tkabbir kien is-suġġett tar-riformi estensivi. Il-miżuri l-ġodda adottati huma pass importanti sabiex tiġi żgurata dixxiplina baġitarja, tiġi promossa stabbiltà tal-ekonomija tal-UE u tiġi evitata kriżi oħra.
Il-patt ta' stabbiltà u tkabbir issa jinkludi sitt atti leġiżlattivi (magħrufa bħala s-“6-Pack” (pakkett ta' sitta) li daħlu fis-seħħ fit-13 ta' Diċembru 2011 u żewġ atti ulterjuri (“it-2-Pack”) li daħlu fis-seħħ fit-30 ta' Mejju 2013:
Ir-Regolament (UE) Nru 1173/2011 dwar l-infurzar effettiv tas-sorveljanza baġitarja fiż-żona tal-euro;
Ir-Regolament (UE) Nru 1174/2011 dwar miżuri ta’ infurzar biex jikkoreġu żbilanċi makroekonomiċi eċċessivi fiż-żona tal-euro;
Regolament (UE) Nru 1175/2011 li jemenda dan ir-Regolament dwar il-proċeduri ta' sorveljanza għall-pożizzjonijiet baġitarji;
Ir-Regolament (UE) Nru 1176/2011 dwar il-prevenzjoni u l-korrezzjoni tal-iżbilanċi makroekonomiċi;
Ir-Regolament Nru 1177/2011 li jemenda l-proċedura dwar defiċits eċċessivi;
Id-Direttiva 2011/85/UE dwar ir-rekwiżiti għal oqfsa baġitarji tal-Istati Membri;
Ir-Regolament (UE) Nru 472/2013 dwar is-sorveljanza tal-ekonomiji u l-baġits tal-pajjiżi taż-żona tal-euro bi, jew mhedda b'diffikultajiet serji fir-rigward tal-istabbiltà finanzjarja tagħhom;
Ir-Regolament Nru 473/2013 dwar dispożizzjonijiet komuni għall-monitoraġġ u l-valutazzjoni tal-abbozzi tal-pjani baġitarji u l-iżgurar tal-korrezzjoni tad-defiċit eċċessiv tal-Istati Membri fiż-żona tal-euro
Għal aktar informazzjoni, ara:
“Patt ta' Stabbiltà u Tkabbir” (Kummissjoni Ewropea).
DOKUMENT EWLIENI
            
Ir-Regolament tal-Kunsill (KE) Nru 1466/97 tas-7 ta' Lulju 1997 dwar it-tisħiħ tas-sorveljanza ta' pożizzjonijiet ta' budget u s-sorveljanza u l-koordinazzjoni ta' politika ekonomika (ĠU L 209, 2.8.1997, pp. 1–5)
L-emendi suċċessivi għar-Regolament (KE) Nru 1466/97 ġew inkorporati fit-test oriġinali. Din il-verżjoni kkonsolidata għandha valur dokumentarju biss.
DOKUMENTI RELATATI
            
Ir-Regolament (UE) Nru 1173/2011 tal-Parlament Ewropew u ta-Kunsill tas-16 ta’ Novembru 2011 dwar l-infurzar effettiv tas-sorveljanza baġitarja fiż-żona tal-euro (ĠU L 306, 23.11.2011, pp. 1–7)
Ir-Regolament (UE) Nru 1174/2011 tal-Parlament Ewropew u ta-Kunsill tas-16 ta’ Novembru 2011 dwar miżuri ta’ infurzar biex jikkoreġu żbilanċi makroekonomiċi eċċessivi fiż-żona tal-euro (ĠU L 306, 23.11.2011, pp. 8-11)
Ir-Regolament (UE) Nru 1176/2011 tal-Parlament Ewropew u tal-Kunsill tas-16 ta’ Novembru 2011 dwar il-prevenzjoni u l-korrezzjoni tal-iżbilanċi makroekonomiċi (ĠU L 306, 23.11.2011, pp. 25-32)
Ir-Regolament tal-Kunsill (UE) Nru1177/2011 tat-8 ta' Novembru 2011 li jemenda r-Regolament (KE) Nru 1467/97 dwar li titħaffef u li tiġi ċċarata l-implimentazzjoni tal-proċedura ta' defiċit eċċessiv (ĠU L Nru 306, 23.11.2011 p. 33–40)
Id-Direttiva tal-Kunsill 2011/85/UE tat-8 ta’ Novembru 2011dwar ir-rekwiżiti għal oqfsa baġitarji tal-Istati Membri (ĠU L 306, 23.11.2011, pp. 41-47)
Ir-Regolament (UE) Nru 472/2013 tal-Parlament Ewropew u tal-Kunsill tal-21 ta’ Mejju 2013 dwar it-tisħiħ tas-sorveljanza ekonomika u baġitarja tal-Istati Membri fiż-żona tal-euro li jesperjenzaw jew ikunu mhedda b’diffikultajiet gravi fir-rigward tal-istabbiltà finanzjarja tagħhom (ĠU L 140, 27.5.2013, p. 1–10)
Ir-Regolament (UE) Nru 473/2013 tal-Parlament Ewropew u tal-Kunsill tal-21 ta' Mejju 2013dwar dispożizzjonijiet komuni għall-monitoraġġ u l-valutazzjoni tal-abbozzi tal-pjanijiet baġitarji u l-iżgurar tal-korrezzjoni tad-defiċit eċċessiv tal-Istati Membri fiż-żona tal-euro. [ĠU L 140, 27.5.2013, pp. 11–23)
Komunikazzjoni mill-Kummissjoni lill-Parlament Ewropew, lill-Kunsill, lill-Bank Ċentrali Ewropew, lill-Kumitat Ekonomiku u Soċjali Ewropew, lill-Kumitat tar-Reġjuni u lill-Bank Ewropew tal-Investiment - L-aħjar użu tal-flessibbiltà fir-regoli eżistenti tal-Patt tal-Istabbiltà u t-Tkabbir (COM(2015) 12 final, 13.1.2015)
l-aħħar aġġornament 18.04.2017